








LJUBO BRGIĆ 


BISERKA 


PRIPOVIJETKA ZA DJECU 


ILUSTRIRAO V. MAŽURANIĆ" 
SA 18 SLIKA 


Žž A GG R-E£ B 194.38 8 


oi pe cao mje moa e e VJ E 
IZDANJE NAKLADE ŠKOLSKIH KNJIGA I TISKANICA 
SAVSKE BANOVINE U ZAGREBU 





Vedro zimsko jutro. Sunce se jedva popelo na 
vrh krševita Osora koji nadvisuje sve vrhunce 
kršnih otoka Cresa i Lošinja. 

Jaka bura praši uzburkanim Kvarnerom koji 
se pružio u nedogled između Istre i njezinih 


otoka. 
Valovi, kao bezbrojno krdo bijelih ovaca, 
TISAK ZAKLADE TISKARE NARODNIH NOVINA skaču prestižući se, pa brzajući udaraju o krše- 


vite obale južne i istočne Istre. Propinju se po 


') Tetom ju je zvalo cijelo selo radi dobroćudnosti. 

oštru i izlokanu stijenju, a zatim se ponovo po- 
vlače na suncem obasjanu pučinu. 

Bura zviždi i urliče. Gurajući se kroz uski 
prolaz koga stješnjuju dva zelena brežuljka, na- 
stoji da se svojom silinom dokopa do sakrivene 
uvale. No, uzaludan joj sav bijes, jer se njezina 
jakost razbija o bokove grebenastih obala, pa u 
udubine ubavih dražica i u uvalu dopre tek nje- 
zin huk. Ali i sami valovi gube na jakosti; jer u 
uvalu, tamo u »Jezero«, dopire samo njihova 
pjena noseći sa sobom alge, grozdiće i klobuke. 

» Jezero« je pusto i samotno. Smjestilo se u 
polukrugu između dva brežuljka u udaljenosti 
od pet stotina metara. Posuto je glatkim i okru- 
gljastim šljunkom, te pržinom i blatom. Obale 
su mu gole, kamenite s oštrim grebenjem, punim 
škrapa nad kojima se protežu valovljem, burom 
i kišom izglačane glatke škrile.!) Na tim se škri- 
lama, kako pričaju ribari, noću, za puna mje- 
seca, igraju zlatokose vile pomorkinje. 

U dnu uvale, na kopnu, zjapi duboka bez- 
dana jamurina puna slane morske vode. Za nju 
vele da silazi čak do bisernih dvorova vila po- 
morkinja. ' 

Nad jamurinom ustobočila se grdna neka kli- 
surina. Ovu je klisurinu, kako tvrde, odvalio u 
davna vremena neki gorostas htijući doprijeti u 
vilinske dvore. Ali je u » Jezeru« zaglavio, jer su 
ga u njega povukle vile pomorkinje i udavile ga. 


') Kamene ploče. 


Ponad klisurine i » Jezera«, s istočne strane, 


uzdiže se krševit brežuljak. Sav je obrastao gr- 
movljem grabra, jasena, smreke i bršude, te smi- 
ljem, koviljem, kaduljom i vrijesom, sve tamo 
do visoravni na kojoj se proteže bijelo selo s vi- 


sokim tornjem crkve sv. Roka. 








Podno same visoravni, u zavjetrini i prisoju, 
šćućurila se mala potleušica s jednim jedinim 
prozorčićem i jednim vratima. mora 

Siromašna kućica, ali vazdan, i ljeti i zimi, 
puna svijetla i sunca, a i neke prijatne topline. 

U njoj proživljava svoj vijek mršava, ponešto 
pognuta starica od kojih pedesetak godina, teta 
Fuma) i njezin nestaško sin Mladen, dječak od 
četiri godine. 

1) Eufemija 








Tu se ona rodila, tu odgojila, tu i priženila 
svoga, sada već dvije godine pokojnoga muža, 
ribara Tonu. 

Mučili se ona i njezin Tone svakojako, ali i 
prilično živjeli. On bio dobar ribar, pai ljeti i 
zimi, po lijepu i zlu vremenu lovio ribu, a ona 
prela i plela, i za svoje i za selo, pa se polako ži- 
vjelo. 





Imali oni osim Mladena još i starijega Marka, 
mladića od dvadeset godina koji se već davno oti- 
snuo u svijet, štono se kaže: »Trbuhom za kru- 
hom.<« 

Uz potleušicu pružao se vrtić njegovan njezi- 
nim rukama. U njemu bilo nekoliko stabala smo- 
kava, badema, jedna dunja, kruška, šljiva i treš- 
nja, dok se uzduž »gromača«') vijala vinova loza 
od koje je pokojni njezin Tone pred kućom savio 
odrinu,*) 


') Zidovi bez žbuke — ?) Sjenica od vinove loze 

Posjedovala ona još desetak ovaca i jednu 
kozu koje su cijeli bogoveti dan pasle po strani. 

Nije znala teta Fuma za veliko obilje, ali bog- 
me ni za veliku oskudicu dok je živio njezin 
Tone. Ali sada se, eto, nekako sve preokrenulo. 
Ona nekako oslabila i usporila u pletenju i prelu, 
pa zarada manja. Radi toga bila je primorana 
da i ona ode udicom i vršom do mora kako bi se . 
dočepala koje ribe da njome nahrani sebe i svoga 
nestaška. 

Ne bijaše joj baš najbolje, ali joj ne dogusti 
nikada kao sada. Prela i pletenja malo, a i vid 
joj nekako oslabio; ovce ne doje, a kozica malo 
daje. Bura zviždi od dana u dan i uzburkala 
more, pa ne može da upeca ni jedne ribe, dok se 
stare vrše ne usuđuje baciti na dno, da joj ih 
valovi ne odnesu; a Mladen, sin njezin, eno već 
nekoliko dana boluje i leži. 

Voli ona njega više negoli samu sebe, pa od 
svojih ustiju oikida da njemu pruži, ali sada, 
osim ono malo brašna u »škrinji«,/') malo ulja 
u kamenici, te par kokoši i desetak sirašca, ni- 
čega nema. 

Snuždila se stara teta Fuma pa sve razmi- 
šlja što će i kako će utirući kriomice pregačom 
suzu koja izbija na staračke oči — tu jedinu 
sirotinjsku utjehu. 

Dok Mladen leži u vrućici i nemirno spava, 
naslonila se ona na okance i tare glavu brigama, 


1) Sanduk 








a oči joj kruže uzburkanom pučinom i izlokanim 
obalama da se konačno zaustave na žalu u »Je- 
zeru«<. 


Najednom se nečega sjeti. Oči joj radosno za- 
iskre pa sama sebi reče: »Biće, biće, idem da 
potražim!« 


0 





Prigleda Mladena i bolje pokrije. Ogrne se 
»krpetom«. Dohvati nož i košaricu pa se uputi 
k vratima. Tu još jednom zastade, obazre se na 
svoju »Hranu«, kako ona od milja zove Mladena, 
i žurno otvori vrata da ih još brže zatvori za so- 
bom, te ispade iz kuće. 

VILA POMORKINJA 


Fijuče bura fiiijuuu, hu, hu i savija inokosna 
stabla, a u uvali šumi valovlje ššššuušušu propi- 
njući se na pećine koje obasjava slabo zimsko 
popodnevno sunce, i pjeni se. 

Žureći spušta se teta Fuma uskom i kameni- 
tom kozjom stazicom privivši »krpet« čvrsto 
k sebi. Na mahove mora da stane kako bi se odu- 
prla zamahu bure, da zatim ponovo pobrza. 





>> , 


Brzajući tako i spotičući se o kamenice koje 
se pred njom kotrljaju po strmoj stazi, stiže do 
» Jezera«. ' 

Prijeđe na žal i stade po pržini pažljivo motriti 
uprtim očima u tlo. Mjestimice se prigiblje, od- 
grće nožem pržinu i blato, dohvaća nešto i uba- 
cuje u košaricu. 

To ona traži morske školjke zvane »kape«. Zna 
ona gdje će ih naći! U pržini, zasićenoj blatom. 
A nailazi na njih, tako da potraži rupice. Obično, 
gdje se nalaze po tri rupice, tu je i školjka, jer 


joj te rupice služe za disanje i primanje hrane. - 


Čeprka teta Fuma po žalu i vadi »kape« da 
što prije napuni košaricu i njima nahrani danas 
sebe i dijete, pa na glas govori: » Jedna, dvije, tri 
— tu ste vi! Četiri pet, šest — Mladen će vas 
jest!« 
Ne podižući pogleda sveudilj pilji pognuta, 
vadi školjke i broji, broji. 

Prošla ona tako s jednoga kraja uvale na 
drugi pa se već i istim putem vraća, i tako stigla 
do pećine >» Jezera«. 

Zamalo, i ne bi bila opazila da se tu nalazi, 
kad li začuje nekakav tih i milozvučan pjev koji 
joj silazaše do u dno duše: 


»Ao tugo, tugo, 

ne bilo te, drigo! 
Vazda si uza me, 
unišla si u me 

i pratiš me stopom 

kud ja svojim krokom! 
Ao tugo, tugo, 

ne bilo te, drugo!« 


Fuma prenuvši se uspravi se, pogleda naokolo, 
ali ne opazi u prvi čas nikoga. 

Snašavši se od iznenađenja, jer u to doba nije 
očekivala pjesmu u pustoj uvali, povede se za 
pjesmom. 1, oj čuda! Spazi na vrhu klisure divnu 
neku ženu, omotanu kanda zlatom i svilom preko 
koje se prosula njezina neobično dugačka, zlatna 


i valovita kosa. 





Spazivši je zastade i, od čuda, rastvori usta! 
Pjevanje prestade i za čas ču: 


— Fumo, o Fumo! Dođi bliže! 
Teta Fuma kao začarana priđe bliže » Jezeru«. 


11 


























Krasna je žena uprla u nju svoje kao nebo 
plave oči, pa je nekim tihim, umilnim i slađanim 
glasom pita: 

— Fumo, je li ti sin bolestan? 

Teta Fuma kimnu glavom. 

— Želiš li da ozdravi? 

Ona zalomi rukama i smogne tek da reče: »A, 
joj!« 

— Dobro — odvrati krasna žena — ozdra- 
viće. — A želiš li da bude sretan? 

— Joj, i kako! — odvrati ona. 

— Ai Marko? — pita dalje krasotica. 

— Ionl 

— Dobro, sve će ti biti. A želiš li imati mirne 
i bezbrižne stare dane? 

Teta Fuma ponovo kimne. 

— Dobro Fumo, ali i ti ćeš meni učiniti jednu 
uslugu. Hoćeš li? 

— Hoću. 

— Čuj dakle! Dopremiću ti sutra u sumrak 
malo jedno djetešce, novorođenče, a ti ćeš da ga 
kod sebe čuvaš i hraniš. Ja ću nad njim i tvojim 
Mladenom uvijek bdjeti. 

— Joj! — zalomi teta Fuma, a kako ću ja to, 
i tko će dijete hraniti? 

— Ne brini, Fumo. Za sve ću se ja pobrinuti, 
a ti i tvoji sinovi bićete sretni. Hoćeš li? 

Gleda teta Fuma u one lijepe, plave oči i sluša 
onaj umilni, slatki glas, pa ne uzmože ništa drugo 
da reče van: 

— Hoću! 

— Dobro, Fumo! — odvrati krasotica. — Dođi 
sutra u prvi mrak na » Jezero«. Ne boj se, bura 
će prestati i utihnuti, a mjesec će svijetliti pa ćeš 
lako sići k moru. A sada žuri kući, jer te Mladen 
zove; čujem ga. : 

Teta Fuma pograbi košaricu, koju je bila spu- 
stila na žal spazivši »Neznanku«, i ne osvrnuvši 
se pojuri uz brijeg kao da je vile nose, pa se za 
tili čas nađe na vratima potleušice. 

Stavši na prag obazre se i pogleda na klisuru 
u > Jezeru«, ali na njoj ne bijaše više vidjeti ni- 
koga. 

Uđe u kuću, a to Mladen zove: 

— Mamo, mamo! 

— Što je, hrano, što je? ozva se teta Fuma. 

— Gdje si bila? 

— Bila sam, sine, na > Jezeru« po »kape« da 
ih priredim tebi za večeru. 

— Juh, što »kape«, mamo? 

— »Kape«, sine, »kape«. 

— Daj mi ih priredi. 

— Hoću hrano, hoću, — odvraća ona veselo. 

Rekavši to, i ne snalazeći se pravo od proži- 
vjeloga dolje u »Jezeru«, Fuma dohvati kablić 
s vodom da opere školjke. 

Radeći to mišljaše da je sve što je proživjela 
u »Jezeru« snivala na javi. Ali videći punu ko- 
šaricu »kapa«, ona uvidi da je to bila istina pa 
se poče snebivati od čuda. 

Došavši ponovo k sebi, opere školjke, pristavi 
tavu s uljem i poče ih pržiti razgovarajući se sa 
svojim Mladenom. 

— Mamo, — pita Mladen, — hoću li brzo 
ozdraviti? 

— Hoćeš, hrano, hoćeš, ako Bog da! 

— I ustati iz kreveta? 

— I ustati, zlato. 

— Ih, ala ću se natrčati kada ustanem. 

— Hoćeš, mili, hoćeš. 

Tako oni u razgovoru, a školjke već zgoto- 
vljene, pa stadoše oboje slasno jesti. ' 

Pojevši izađe teta Fuma pred kuću. Potraži 
ovce i kozu koje su u blizini pasle rijetke vlati 
trave i pritjera ih u tor. Uđe zatim u kuću, pri- 
pali uljanicu koja je visjela na drvenoj kuki.po- 
red ognjišta. Pospremi suđe. Zatvori vrata. Za- 
preta vatru i leže pored svoga Mladena koji je 
bio opet zaspao. ' Fu E 

Ugasivši uljanicu, koju je premjestila na gre- 
du pored kreveta da joj bude noću pri ruci, 
htjede zaspati, ali ne uzmože nikako. Sveđer joj 
se po glavi motao današnji događaj u » Jezeru«. 

Nikako nije mogla shvatiti odakle se pojavila 
ona krasna žena, tko je ona; kakovo će joj to 
dijete dati na čuvanje; kako će ozdraviti Mla- 
dena i na koji će način ona učiniti sretnom nju 
i njenu djecu? 

U tim mislima i čuđenju zaspi, uz fijukanje 
bure i šum valova, 

BISERKA 
I. 


Svanu sutrašnji dan: vedar i bez ijednoga 
oblačka. Samo se tamo daleko, podno nebeskoga 
plavetila, a nad sivim Velebitom koji se uzdiže 
tamo u daljini, preko udaljenih otoka Cresa i 
Lošinja, pružio neki sivkasto bijeli pojas iz koga 
duva bura. i ' 

Sunce se još nije pomolilo, ali opaža se, poja- 
viće se dok bura sveudilj praši širokim Kvarne- 
rom i zviždi u uvali. 

Valovi još uvijek udaraju o grebenje i pjene 
se. 

Teta Fuma izađe dobro omotana pred kućicu 
s malim lončićem u ruci. Zatvori brižljivo vrata 
i zamače u »tor«') da pomuze kozu. Zna ona već 
unapred da će dobiti malo mlijeka tek toliko da 
Mladen okvasi grlo, ali dobro je i to, jer ma i 
malo — hranivo je. 

Kad je ušla u tor, pozdrave je ovce blejanjem, 
a koza veselo zamekeće »meeeee«. 

Teta Fuma se približi svakoj, i svaku pogladi 
po svilenu i mekanu runu nazvavši je imenom, a 
one joj se umiljavajući odzivlju sa »beeebee«. 

Pristupi zatim kozi, pogladi je po dlaki, pri- 
hvati za glavu, primače svoju glavu k njezinoj 


1) Ograđeno mjesto za ovce sa stajom 


15 

















kao da će je poljubiti i šane joj: »Ajde Muzo, 
idemo, hrano Mladenova!« 

Koza kanda razumije taj govor pa se sama 
primače k pragu na kojega teta Fuma sjede, i 
primače svojoj gospodarici vime. 

Ona pogladi vime i zače musti. Polako, nježno 
pritišče i povlači vime. Izlazi iz vimena tanak 
mlaz bijeloga, slatkog kozjeg mlijeka i, kako 
curi u lončić u dosta jakom mlazu, razliježe se 
torom piskutljivi glas mlaza koji udara u lončić, 
sada jače, sada tiše: »ššščšš, ššššč, ššščšš.. .« 

Ovce stoje uokolo i gledaju pa kao da zavi- 
đaju svojoj drugarici, i žao im što ne mogu i one 
pružiti svojoj dobroj gospodarici onoga svog ma- 
snog i slatkog mlijeka, jer to će one moći tek 
onda kada bude paše na pretek i kada se ojagnje. 

Izmuzla teta Fuma jedva polovicu lončića, a 
mlijeko presta curiti. Malo dade Muza, malo, ali 
kako će više i da dade? Trave nema, van onih 
rijetkih vlati; brstiti nema što, osim smilja, ka- 
dulje i bršude, pa odakle onda da se stvori mli- 
jeko, kada nema hrane? Zna to Fuma dobro pa 
i ne prigovara svojoj Muzi, već je još i gladi i 
hvali joj: »Hvala, Muzo, hvala od Mladena mala!« 

Pomuzavši dignu se s praga i propusti svoje 
sitno stado u »stranu«) da se vere i griska do 
čega dopade. 

Izišavši iz tora, pobrza stado uz brijeg da se, 
zamalo, izgubi između gromadatoga kamenja. 


1) Pristranak brežuljka 

Ovaca kanda više i nema, te se samo po zvuku 
klepke ovna prevodnika znade gdje su, a i po 
obrisu Muze koja se vere pećinama da nađe po- 
gdjekoju vijugu zelena bršljana štono se povio 
nad kakvom raspuklinom. 

- Otpustivši ovce, pobrza teta Fuma u kućicu 
da naloži vatru i pristavi mlijeko. 

Ušavši priđe Mladenu koji je još spavao du- 
bokim snom, prigleda ga i postavi mu ruku na 
čelo. Razveseli se stara, jer uvidje da vrućina je- 
njava. 

Uto dopriješe kroz prozor prve zlatne zrake 
sunčane ispunivši malenu izbu nekim veselim 
svijetlom. Probudi se i Mladen. Mati ga poljubi, 
a ion nju pa sjede na krevetu. 

Čudi mu se stara, jer već nekoliko dana ne 
mogaše sjedjeti, i brižno ga omota gunjem da se 
ne bi jače prehladio. Pruži mu lončić kuhana 
mlijeka da se okrijepi. 

Mladen je požudno pio slatko kozje mlijeko, 
ali kada dospije do polovice, odgurne nježno maj- 
činu ruku i reče: 

— Mamo, pij i ti! , 

Majčin se pogled raznježi i reče mekanim gla- 
som: ; 

— Pij, sine, pij! Ozdravićeš mi. 

— Neću, mamo! Daj, pij i ti! 

I ne bje druge, već raznježena ovom pažnjom 
i ljubavlju svoga nestaška, popi i ona par gut- 
ljaja da zatim pruži i opet njemu. 

Zadovoljan, što je i majka pila, ispije ostatak 
do dna. Prilegavši ponovo zapita: 

— Mamo, hoćemo li i danas jesti »kape«? 

— Treba ih, hrano, prije nabrati. 

— Pa idi, mamo! 

— Hoću, sine, hoću. 

Ovaj joj razgovor dozove u pamet jučerašnji 
događaj, pa se ponovo u to zamisli. Ali, koliko- 
god ona sebi trla glavu odakle ona lijepa žena, 
kako je tamo došla i kuda je nestala, nikako da 
to dokuči. 

Svejedno, mislila teta Fuma, bila ona iko bila, 
onako lijepa i mila ne može biti zla, pa odluči 
da će u sumrak u uvalu. 

Da pritakne vatru, izađe pred kućicu i ubere 
malo šiblja. 

Stupivši pred kućicu, teta Fuma opazi da se 
sunce već dobrano popelo na svojoj niskoj zim- 
skoj stazi i osluhnu. Po muklu šumu valova 
uvidje da se bura stišava. Baci pogled preko pu- 
čine po kojoj igrahu tek mali valići i zaustavi 
ga na daleku Velebitu. 

Pojas se sivkavstobijeloga oblaka na njemu 
već dobrano stanjio, a to je znak da će bura pre- 
stati. Sjeti se da joj to juče reče nepoznata žena. 

Ozre se zatim na stado i opazi kozu kako se 
spustila k > Jezeru« i baš na vilinskoj pećini brsti 
zeleni bršljan koji se penjao na njen vrh. Teta 
Fuma se začudi i prestraši u isti mah! Začudi 
se, jer ondje još ne vidje svoju Muzu, a prestraši, 

jer bi se mogla okliznuti i utopiti se u bezdanu 
» Jezeru«. nA 

Prekriži se da otkloni tu opasnost koja bi za 
njezina Mladena značila neprocjenjiv gubitak, 
jer odakle bi nabavila drugu, kada novaca nema, 
a bez nje nestalo bi Mladenu mlijeka, najbolje 
njegove okrepe! 





Ne svrnuvši u strepnji pogleda s koze, pozove 
je prodirnim glasom punim molbe: »Muzooooo, 
nanaana!« 

I za čudo, Muza se ozre, ozva »meeeee« i vje- 
što siđe s pećine uz sam rub » Jezera«. 

Teta Fuma odahnu. Pozove još par puta kozu. 
Ova se udalji od pećine i poče se uzbrdice penjati 

doprijevši do stada s kojim i ostade, jer je gospo- 
darica nije više zvala. 

Smirena vrati se stara u kućicu. Uze košaricu 
i rekavši Mladenu da ide po »kape«, spusti se niz 
brijeg k > Jezeru«. 

More je u uvali bilo potpuno mirno te je samo 
u škrapama muklo klokotalo »klokloklok, kljklj, 
kljakljakkk«, a od bure čuo se samo daleki, slabi 
šum s pučine. U uvali je bilo ugodno. More se sti- 
šalo i povuklo sa žala; bura utihnula, a sunčane 
zrake sipahu ugodnu toplinu. 


Stigavši u uvalu obazre se na pećinu i »Je- 


zero«, ali ondje ne bijaše nikoga. Priđe najprije 
grebenju i stade strugati »prilipke«, vrst otvore- 
nih školjki koje se doljnom, otvorenom stranom 
prilijepe za kamen. Nastruže ih par šaka, a zatim 
poče. tražiti »kape« i, ele čuda! U razmaku niti 
od pedlja, s koraka u korak nađe svagdje rupicu 
do rupice. Odgrnu nožem, a to u blatu i pržini 
svagdje po jedna lijepa školjka. I ne prođe ni 
deset časaka, a košarica bijaše vrhom puna. 
Obradova se stara pa ubravši i nekoliko lijepih 
praznih školjaka, da budu za zabavu Mladenu, 
otrča uz brijeg da priredi ručak. 

Stigavši kući, pokaže Mladenu punu košari- 
cu »kapa« i prazne školjke. Ovaj pljesnu ruka- 
ma i zaviče: 

— Puno, mamo, puno! 

— Puno, sine, puno. 


— A kako to? 
20 

To je pitanje iznenadi, pa se i sama zamisli u 
to. Juče je prošla cijelu uvalu, a nabra samo pola 
košarice. Danas je prošla tek nekoliko koračaja, 
i puna košarica. Ne mogavši to dokučiti reče: 

— Bura je, sine, prestala. More se povuklo. 
Žal širok, a pržine mnogo, pa valjda zato. 

— Da, mamo, da! — potvrdi Mladen veseleći 
se školjkama koje mu mati pruži, i stade se njima _ 
u krevetu igrati. Majka pristavi ručak. Priredi 
»kape< i »prilipke« na »brudet«') i skuha »pa- 
lentu«.) 

Ručaše, da zatim Mladen ponovo zaspi, a ona 
pospremivši suđe sjede kraj prozora i zače plesti. 

Tako prođe i popodne, a primače se sumrak. 

Mladen se bio probudio i, igrajući se školj- 
kama, zapitkivao majku o svemu i svačemu. 


II. 


O zapadu sunca izađe teta Fuma. Pozva ovce 
i kozu pa ih stjera u tor. 

Uđe u kuću, priredi večeru, nahrani kaldera: 
opere suđe pa se ponovo primakne prozoru. 

Bura bijaše sasma utihnula. Ćuha njezina 
niotkale. Prvi je mrak pao nad uvalu, a iza bre- 
žuljka »Vrulje« pojavi se mladi mjesec i zasja 
nad tihom i mirnom pučinom pa se u njoj odra- 
zuje i ljeska. 


1) Vrst jela začinjena uljem i octom — *) Vrst žganaca 

Teta Fuma prigleda Mladena, pokri ga, pre- 
križi i njega i sebe pa izađe iz kućice. 

Mjesec se prosuo po svemu i osvjetljuje kri- 
vudavu stazicu koja vodi u uvalu. 

Teta Fuma se još jednom prekriži, zakorači 
na stazu i stade se žurno spuštati k moru. 

Došavši u uvalu, ogleda se na vilinsku pe- 
ćinu, ali na pećini ne bijaše nikoga. Razočarana 
mišljaše da ju je »Nepoznata« prevarila. Kadli 
najednom začuje iza sebe, na morskoj površini 
neki šum. Kao kada je lađa tjerana »tramonta- 
nom«') te klizi pučinom. Ona se okrenu. 

Imade što i da vidi! Otvorenih ustiju i raši- 
renih očiju gleda i vidi pred sobom: klizi od sre- 
dine uvale prema kopnu krasna neka lađica i sva 
se sjaji na mjesečini kao da je od suha zlata, a 
jedra joj razapeta, sva od bijele mekane svile, 
srebrom izvezene, pa se sjaju da se u njih jedva 
može gledati. 

Na krmi sjedi divna neka žena i ravna kormi- 
lom. Sva u svili, raspuštenih zlatnih kosa, a na 
pramcu ona ista jučerašnja krasna »Neznanka« 
i smješi joj se. 

Klizi lađica i jednim se zaletom nađe na žalu. 

»Neznanka« je oslovi: 

— Fumo, dođi bliže! 

Teta Fuma se jedva snađe od čuda pa pokroči 
bliže lađici. 


1) Lagani vjetar sjeveroistočnjak 

— Fumo, — veli joj »Neznanka« i gleda joj 
u oči, — poštena si, kada si došla, ali se zato ne- 
ćeš nikada kajati. — Prigne se zatim u lađicu i 
podigne nešto pokriveno bijelim i mekanim svi- 
lenim pokrivačem kojega odgrnu i reče: 

— Pogledaj! Ovo je moje čedo. Dajem ti ga 
na čuvanje. Pazi na njega kao na svoje i bićeš 
sretna. 





Pogleda teta Fuma pa vidjevši ono lijepo i 
milo čedašce koje je širilo svoje bijele ručice upi- 
ljivši u nju plave očice, nasmiješi mu se i pruži 
nesvijesno ruke da ga dohvati. »Neznanka« joj 
ga pruži sa zipkom koja bijaše lagana kao perce 
1 reče: 

— Hrani je, jer to je djevojčica, mlijekom 
svoje koze i zovi je Biserkom. 

— Joj draga »Neznanko«, kako ću kada moja 
»Muza« nema mlijeka? — odvrati teta Fuma za- 
brinuto. 

— Ne brini, Fumo, imaće ga na pretek. Samo 
pazi da Biserki ne strgaš biserje s vrata. Školjaka 
ćeš imati u uvali uvijek dosta, a ne zaboravi kat- 
kada i na ribolov. Mladenu skuhaj kadulje i 
ozdraviće. A sada, Fumo, idi i pazi mi na dijete. 

Rekavši to, ljepotica okrene glavu da teta 
Fuma ne opazi dvije krupne suze koje joj se 
skotrljaše u nabore mekane haljine. Domahne 
drugarici, a lađica oiklizne na pučinu. 

Vidjevši teta Fuma da se lađica odmaknula, 
pritisnu jače k sebi zipku, pokrije dijete i pobrza 
uz brijeg obasjan srebrom mjesečine, u tihoj zim- 
skoj noći. 

Stigavši do kućice obazre se i vidje kako se 
zlatna lađica sjaji na sredini uvale te začu neko 
tiho jecanje koje razdiraše dušu. Zamače u kuću, 
položi zipku na pod i primakne se prozoru da vidi 
lađicu, ali ova je bila već nestala, samo se čulo 
tamo s » Jezera« milozvučno i tugaljivo, tugaljivo 
pjevanje kao ono prvog puta, a teti Fumi se pri- 
čini da razabira ove riječi od kojih joj u isti mah 
bilo i milo i tužno: 

»Biser-lane 

s niza otrgnuto 

i djevojci, lane, 
boli nanijelo! 

Ao tugo, tugo — 
ne bilo te, drigo!« 

Potištena vrati se k zipci, otkrije mekani po- 
krivač i vidje: lijepo, kao snijeg bijelo čedašce 
koje spavaše dubokim snom, a oko vrata mu niz 
krasnoga i sitnog biserja koje se sjalo sjajem 
alemova i prelijevalo u različite boje pri slabu 
svijetlu uljanice. 

Raznježena prignu se i poljubi to sitno, krasno 
čedašce u čelo. Zatim se raspremi, primakne zip- 
ku bliže krevetu, leže, poljubi Mladena koji je 
spavao tvrdim snom i ugasi uljanicu. 

Dugo, još dugo, nije mogla zaspati. Još joj 
je uvijek lebdio pred očima prizor kojega je vi- 
djela u uvali i — da se uvjeri o istinitosti doga- 
đaja — svraćala bi pogled na zipku i dirala ru- 
kom mekani pokrivač. 

Osjetivši u sebi neku radost, privine k sebi 
jednom rukom Mladena, a drugom pridrža zipku 
i tako zaspi. 


OBILJE 
I. 


Čim se slabo jutarnje svijetlo dokralo kroz 
malo okance u potleušicu, probudi se teta Fuma 
koja je ovu noć prospavala slatkim snom kao u 
mladosti nakon naporna danjega posla. 

Otvorivši oči, prvo joj bi da baci pogled na 
zipku uz krevet. Pridigne malko mekani pokri- 

vač i ugleda kako Biserka spava slatkim snom. 
Smiješak nekog zadovoljstva pojavi joj se na 
usnama gledajući to milo djetešce. Tada se okre- 
nu Mladnu. I on je spavao mirnim snom. Postavi 
mu ruku na čelo i obraduje se, jer je vrućina je- 
njala. Njezin će Mladen ozdraviti. 





Sreina i razdragana diže se da se čas zatim 
uputi svojoj Muzi. 

. Zimska zora bijaše zarudila vrhunce Velebita 
i Osora prosuvši po njima svoje ljubičasto svi- 
jetlo. 

Bura potpuno utihnula i nestala, Pirio je je- 
dva osjetljivi prohladni istočnjak, a more se pro- 
stiralo u nedogled; mirno i plavo kao riblje oko. 

Bacivši pogled na more i okolne brežuljke, 
uđe Fuma u tor, pogladi stado, pozove Muzu: 
»Na brano, nal« i poče je musti. 

Pršte bijeli mlazovi slatkoga kozjeg mlijeka 
kao da neće nikada prestati teći. Teče mlijeko, 

leče i napuni 'se, na njenu veliku radost, lončić 
vrhom. Čudi se ona tome, jer do sada, u zimskim 
danima ne dobi nikada toliko mlijeka. Obrado- 
vana pogladi kozu i šane joj: »Čekaj, Muzo mala, 
čekaj!«, pa pohrli punim lončićem da se za čas 
vrati drugim, većim. Zače nanovo musti, a koza 
veselo mekeće: »meeeee«. Kada bi lončić vrhom 
pun, mlijeko prestade da teče. 

Gleda ona svoju Muzu svijetlim očima, a i 
Muza nju, kanda se obadvije čude tolikome mli- 
jeku! 

Pogladi kozu još jednom i otpusti stado u 
»stranu«. 

Vraćajući se u kuću dohvati čuperak kadulje 
i uđe u izbu. Čim ona na prag, a to se iz zipke 
ozva jasan dječji glasić: »aaaaal« 

Skoči stara do Biserke, uze je na ruke, a ona 
presta plakati. 

Od Biserkine vriske probudi se Mladen pa 
onako sanen raskolači oči i zapita majku: 

— Mamo, što je to? i 

— Dijete, sinko, dijete. 

— A otkuda, mamo? 

— Gospođa neka, sine, donese mi ga sinoć 
da ga čuvam i da ti bude za društvo. 

— Daj ga amo, mamo! 

Stara priđe Mladenu i položi Biserku uz nje- 
ga pod pokrivač. 

Videći to maleno i lijepo dijete, jako se Mla- 
den obraduje pa poče Biserku gladiti i hvatati 
za ručice. 

Za čudo, Biserka je bila tiha i smješila se gle- 
dajući tog garavca svojim plavim očicama. 

Dok se Mladen zabavljao Biserkom, pristavi 
jedan lončić s kaduljom, a drugog s mlijekom 
k vatri. Kada zakipiše, prelije najprije čaj, a za- 
tim mlijeko u šalice pa ohladivši malo pruži naj- 
prije Mladenu čaj, a zatim mlijeko. Uze Biserku 
i nahrani je mlijekom koje ona požudno popi. 

' Malo zatim osjeti Mladen kao da je ozdravio 
i reče: 

— Mamo, ja bih ustao. 

— Pa ustaj, sine! — reče obradovana majka. 

Mladen skoči s kreveta. Umije se i odjene. 

— Mamo — pita on — kako se dijete zove? 

— Biserka, sine. 

— Zar je djevojčica? 

— Jeste sine. A hoćeš li je voliti i paziti na 
nju dok mene ne bude kod kuće? 

— Hoću, mamo, hoću. 
 — Daj sine, daj, jer će nam ona donijeti sreću. 
lako mi reče gospođa. 

— Hoću, hoću! — odvrati veselo i pohrli do 
Biserke. 

Položi je u zipku i stade je zibati dok je maj- 
ka skuhala palentu priuštivši si uz nju i nešto 
mlijeka. 

Najevši se, reče Mladenu: 

— Hrano moja, idem da bacim »vrše«.“) Mož- 
Ja ću uhvatiti koju ribu za ručak i večeru. 

— Idi, mamo, idi. 

— Idem, sine, ali ti pripazi na Biserku. 

— Hoću, mamo, hoću. : 

Uze stara dvije stare, trošne vrše, uprti ih na 
rame i uputi se stazom k » Jezeru«. 


H. 


Sunce već obasjalo uvalu, bregove i more. Dan 
bio nešto prohladan, ali vedar i lijep. 

Stiže k » Jezeru«, prijeđe na drugu obalu i baci 
vrše nedaleko velike škrape gdje se nalazila pri- 
lična dubina, pa se zatim vrati kući. 

Prolazeći uz »Jezero, pogleda na pećinu. A 
to na njoj i opet njena Muza, pa brsti bršljan, a 
i nekakovu mahovinu, što li, koju teta Fuma do 
sada ne vidje. Koza joj se veselo ozove »meeee«. 
Poboja se za kozu i htjede je pozvati, ali se uto 
sjeti da joj je »Neznanka« rekla kako će se ona 
brinuti za kozu. Minu je bojazan pa joj samo 
šanu: »Muzo!« Koza se okrene i ozva sa »meee«, 
ali nastavi dalje brstiti. 

Verući se strmom stazom vrati se kući. 

Pred kućom je dočeka Mladen koji je izašao 
da se nakon boljetice naužije svježega zraka i 
sunca. ' 


1) Vrst zatvorene košare za hvatanje rakova 

— Mamo, Biserka spava! — ozva se. 

— Dobro je, sine. Neka samo spava. 

— A hoće li ona biti kod nas i kada pona- 
raste? 

— Hoće, hoće. ' 

Stara uđe u kuću da pospremi i štošta uredi, 
a Mladen osta vani da se naužije zraka i sunca 
koje je u prisoju ugodno grijalo. 

Za sat dva uputi se teta Fuma ponovo k vrša- 
ma. Povuče ih na obalu i ima što i vidjeti! U sva- 
koj se nalazio jedan lijep i velik »jastog«.') 

Obradovana izvuče jastoge iz vrša i baci vrše 
ponovo u more. 

Vrativši se kući, odluči da će jednoga zadr- 
žati za sebe, a drugoga prodati u selu. Njegovim 
će utrškom kupiti šećera. 

Biserka se bijaše ponovo probudila. Prigleda 
je, prigrije mlijeko i nahrani nju i Mladena. 

Uputi se zatim u selo gdje dobro proda jastoga 
i za dobiveni novac kupi brašna i šećera, 

Po podne vrati se ponovo k vršama, ali sada 
uze i »povraz«*) da upeca koju ribu. Nabere pu- 
žića. Natakne na udice i baci u more. 

Jedva padoše udice u more, a ribe zagrizle. 
Povuče stara i izvuče iznenađena dva zubaca, 
svakoga od dva kilograma težine. Izvuče i vrše, 
a u njima dvije lijepe rakovice. 

Veselo se vraćaše stara svojoj kućici. Raz- 
mišljajući o dobroj lovini, dokuči da »Nepoznata« 


') Vrst morskog raka — 2) Dugačka špaga ili spletena konj- 
ska struna s udicama 

mora biti neka dobra morska vila koja joj po- 
maže u lovini. 

I otada useli se s lijepom malom Biserkom, 
za koju nitko ne znadijaše ni čija je, ni otkuda 
je, u teta Fuminu kućicu svako obilje. Koza joj 





dnevno davala obilno mlijeka, žal bezbroj ško- 
ljaka, a more svakovrsnih riba koje je prodavala 
i time dolazila do potrebnoga novca za kućne i 
ostale potrebe. 

Da sreća bude još veća, sin joj Marko javio 
da ima dobru zaradu, pa joj poslao nešto novaca 
i sretno se oženio, a Mladen je bio zdrav i čvrst 
kao kremen. Biserka bivala od dana u dan sve 


31 




























































































veća. Teta Fuma ju je prigrlila kao svoje vlastito 
dijete i jednako volila kao i svoga Mladena. 

Iz dana u dan zaboravljala ona sve više na 
»Neznanku«, morsku vilu, što li, koja joj je do- 
nijela to čedo, i živjela samo za ono svoje dvoje 
djece: Biserku i Mladena. 


NALAZAČI BISERA 
I. 


Prolazili redom dani jedan za drugim kao da 
se naganjaju, pa i mjeseci, a i godine. 

Teta Fuma bila uvijek jednaka, ali se zato 
Mladen i Biserka promijenili i rasli sve više i 
više. 

Biserka prohodala, skakutala i cvrkutala po 
kući i vrtiću, igrala se s kozom i janjcima, a ovan 
puštao i da jaši na njemu. 

Mladen porastao pa je već povrazom lovio 


ribu i donosio Biserki sa žala lijepe o. da. 


se njima igra. 

Polazilo katkada sve troje na more, za ljetnih 
dana, kada je sunce palilo s plavoga neba, a more 
bilo tiho, mirno i glatko kao ogledalo, dok su po 
»stranama« cvrkutale i pjevale ptice uz pratnju 
cvrčka koji je cvrčao svoju jednoličnu i nikada 
nedopjevanu pjesmu sunčanome žaru. 

Novcem što ga je od vremena na vrijeme slao 
njezin Marko, uredila Fuma nešto ljepše svoju 

kućicu, a i nabavila lijepu, malu, bijelu lađicu 
u kojoj se sve troje vozikalo po pučini, a i pola- 
zili na ribolov u druge uvale, drage i dražice. 

Mladen i Biserka ne bijahu nigdje tako ve- 
seli i zadovoljni kako na moru. Tu je bilo nji- 
kovo pravo carstvo. Tu se oni najljepše igrali, 
skakali, pjevali, brali školjke i pecali ribu. 

Kada su Biserki bile četiri godine, zađe i ona 
u more da zapliva. I, oj čuda! Zapliva ona tako- 
vom spretnošću i brzinom da se i Mladen i teta 
Fuma začudiše. 

Plivala ona i ronila kao riba, da, bolje od Mla- 
dena kojemu je već bilo devet godina. 


HI. 


Jednoga dana, kada je Biserka imala šest a 
Mladen jedanaest godina, odjedriše lađicom sami 
do rta na ulazu u njihovu uvalu. 

Mladen se bio već izvježbao u jedrenju. Jed- 
nom je rukom ravnao kormilom, a drugom je- 
drom privezanim za »škotu«.') Tako je upravljao 
lađicom vijugajući uvalom. Pirio je lagani »mae- 
stral«*) i naduvavao jedro, dok je lađica, nag- 
nuvši se na bok, rezala površinu mora što se na 


1) Konopac kojim se ravna jedrom — ?) Zapadni vjetar 

pramcu pjenila i klizila kao perce. Biserka sjela 
na rub lađice i spustila malene bose noge u more 
uživajući kako joj se oko njih kupi bijela pjena. 

Stigavši do rta, popusti Mladen »škotu«, jedro 
zaleprša i lađica stane. 





Pred ulazom u malenu dražicu spustiše u 
more »palangar«') i spustivši jedro zaveslaše 
k rtu. Pristavši pod visokom i strmom klisurom, 
opaziše u dubini neke velike školjke. 

— Mladene, — zapita Biserka, — što je to? 

— Školjke, — odvrati Mladen. 

— Da, da, ali kakve? 

— Ne znam, Biserko. 


') Dugačka špaga na kojoj su privezani kraći komadi špage 
s udicama i to do 1000 komada. 

— Da zaronimo pa da vidimo kakve su? 

— Izgleda da su preduboko. 

— Pa mi znamo i duboko roniti. 

— Znamo, dabome. 

— Da zaronimo? 

— Pa zaronimo! 

Rečeno — učinjeno. Zaroniše oboje. I nekom 
čudnom vještinom dopriješe do školjaka koje, 
iako se čvrsto držahu stijene, nekom lakoćom 
olrgoše. Za par časaka bijahu na površini, svaki 
sa svojom školjkom. Uzveraše se u čamac i sta- 
doše promatrati te velike školjke. 

Mladen uze nož i mukom otvori jednu. Što li 
se začudiše! Izvana hrapave i smeđezelenkaste 
boje, a iznutra glatke i sjajne, tako da se u tom 
sjaju prelijevahu različite boje. 

Na dnu školjke nalazila se prirasla neka gnje- 
cava životinjica. Mladen je izvadi nožem, ali kako 
je bila otporna, svu je isiječe i odjednom ispadne 
iz nje nekakvo sjajno zrnce. Prignuše se oboje i 
potražiše zrnce. Za čas ga nađoše. Biserka ga po- 
stavi na dlan. Začudiše se opazivši njegov sjaj 
koji se prelijevao. U jedan glas zaviknuše: »Bi- 
ser!« 

Uistinu, bilo je to lijepo zrnce bisera. 

— Da otvorim, Biserko, i drugu školjku? — 
reče Mladen. 

— Otvori, Mladene. 

Mladen otvori. Rasiječe životinjicu iz koje 
ispade zrnce. Nađoše ga. Bilo je jednako prvome. 

— Biserko, — reče Mladen, — jednaki su 
ovima u tvojem nizu. 

Zbilja, bili su i jednake veličine i jednakog 
sjaja kao i Biserkini. 

Čude se oni tome, a Biserka upita: 

— A iko ih meni dade, Mladene? 

— Ne znam, Biserko. 

— Pitaćemo mamu, — reče Biserka. 

— Da zaronimo još? — pita Mladen. 

— Zaronimo, — odgovori Biserka. 

Zaroniše još jednom u plavu dubinu i izvu- 
koše još dvije ljušture. Otvoriše ih i nađoše još 
dva bisera. 

Sunce naginjalo k zapadu, pa odluče izvući 
»palangar« i vratiti se kući. 

Zaveslaše prema »palangaru«. Mladen ga iz- 
vlačio i slagao u rešeto, a Biserka prikapčala 
udice na rub rešeta. Uloviše dosta riba. Bila je 
tu jedna »kamenica«, jedan »grunjić«, par »uša- 
ta«, par »mačaka«, dva »kanja« i jedan »škar- 
poč«.“) 

Položivši ribu u sandučić, zaveslaše radosno 
u uvalu, jer ne bijaše vjetra za jedrenje. 

Prispjevši u » Jezero«, privezaše lađicu, baciše 
sidro i uputiše se s ribom i biserom kući. 


1) Vrst morske ribe. 

HI. 


Pred kućicom sjedjela teta Fuma i plela če- 
kajući svoju djecu. 

Crveno i veliko sunce tonulo k zapadu, za 
» Vrulju«, obrubilo vrhunce brežuljaka rumenilom 
spuštajući se na pučinu gdje se rumenilo i pla- 
venilo stapalo u mekanu ljubičastu boju. 

Došavši pred kućicu, spuste zasopljena djeca 
sandučić s ribom i veselo pritrče k starici držeći 
stisnute šačice u vis i vičući: 

— Biser, mamo, biser! 

Stara ih je gledala i čula, ali nije pravo razu- 
mjela što viču pa ih upita: 

— Što je, djeco? 

— Biser, mamo, biser, — zaviknu oni. 

— Kakav vas biser spopao, djeco. 

— Našli smo, mamo, biser u moru. 

— Kakav biser i gdje? — čudi se stara. 

— Ovaj mamo, ovaj, — viču djeca i pokazuju 
joj ga. | 

Otvoriše šačice, a na svakom dlanu po dva 
lijepa svijetla bisera kojih se sjaj prelijevao u 
ljubičasto svijetlo, ožaren zadnjim crvenim tra- 
cima zapadnog sunca. 

Raskolači stara oči i od čuda ne može da vje- 
ruje svojim vlastitim očima. Primi bisere na svoj 


dlan i poče ih ogledavati. 

— Vidi, mamo, — veli Mladen — jednak je 
ovome u Biserkinu nizu. 

Pogleda ona, i zbilja, sličan je. 

— Gdje ga, djeco, nađoste? — pita još uvijek 
čudeći se. 

— U dubini pod klisurom na rtu. 

— Joj! — uzvikne ona. — Ta vi ste ronili 
pod »Vražjom pećinom«, i ništa vam se zla ne 
desi. 

— Ništa, mamo, — odvratiše oboje. 

— I lako izvadismo ljušture, — odvrati Bi- 
serka. 

— I dugo smo bili pod vodom, — nastavlja 
Mladen. 

Uvidje stara da to njenu djecu neiko čuva i 
biserje im poklanja, a taj netko može biti samo 
»Nepoznata«. 

— Mamo, — pita Biserka, — tko meni dade 
ovaj niz bisera koga nosim? 

— Gospođa neka, kćeri. 

— A kada? 

— Kada si se rodila. 

— A zašto mi ga dade? 

— Jer je ona tvoja majka. 

— Pa zar ti nisi moja majka? — pita Biserka 
u čudu. 

— Jesam kćeri, jer sam te odgojila, ali ona 
mi te donijela, pa sada imaš dvije majke: nju i 
mene. 

— A kakva je ona? — pita Mladen. 


38 





— Krasna, sine. Krasna kao nijedna žena 
koju do sada vidjesmo. 

— A kako i kada me dade tebi, mamo? — 
pita dalje Biserka. 

— Jedne tihe zimske večeri dopremila te u 


. zlatnoj lađici i dala mi te. 


— Hoće li kada doći ta moja druga majka. 

— Hoće kćeri, hoće u zlatnoj lađici. 

Biserka i Mladen čuvši to pljesnu rukama i 
okrenu se k moru da vide ne ide li zlatna lađica. 

Ali na mirnoj pučini vidjelo se samo zadnje 
rumenilo zapadnog sunca, dok su sjene s obala 
sve više i više klizile k sredini uvale da raspro- 
stru mekane sagove na koje će leći tiha i me- 
kana ljetna noć. 

Nadolazio sumrak, pa uđoše u kuću da veče- 
Taju. 

Te je večeri teta Fuma jedva stizavala da od- 
govara na bezbroj pitanja svoje djece o »Nepo- 
znatoj« krasnoj ženi, a to je trajalo dok ne po- 
zaspaše. 

Sutradan navratiše se ponovo k »Vražjoj pe- 
ćini«. Ronili, vadili ljušture i biserje. Nađoše ih 
opet. Zato su otsada dnevno polazili u lov na 
biser kojega je teta Fuma prodavala u nedaleku 
gradu, a utrškom njegovim kupovala sebi i djeci 
hranu i odijelo. 

MILOZVUCI 


Sreća ovo dvoje djece, Biserke i Mladena, bila 
je potpuna jedino kada se nalažahu na morskoj 
pučini; na žalovima ili pećinama, i kada je more 
bilo tiho, mirno, i kada je bura prašila, a valovi 
se pjenili i propinjali. ; 

Nikada more njima ne naudi, kao da ih ono 
rodi, pa ih zato svi zvahu »morska djeca«. 

Volili oni more, a i more njih, jer im je davalo 
sve što im je trebalo za život i životne radosti. 

Najvoljeli oni vozikati se po njemu, kupati se 
i roniti, a u noćima punima srebrne mjesečine 
slušati njegovo mrmorenje ili gledati njegov bi- 
jes kada visokim valovima preskakivaše strme 
i izlokane pećine. 

Kada se god nalažahu na moru ili pokraj 
njega, nisu oni mogli ni slutiti da na njih pazi 
vila pomorkinja, Biserkina majka, koja je za njih 
bila nevidljiva. Ipak je Biserka katkada osje- 
ćala da se netko nevidljiv nalazi blizu nje pred- 
osjećajući da bi to mogla možda biti njezina maj- 
ka. 

Više je puta Biserka pri kupanju ili ronjenju 
osjetila kao da je neke mekane ruke podržavaju, 
dižu, nose i miluju, tako nježno da bi najvolila za 
uvijek ostati u moru. 

Često puta sjedjeli bi Biserka i Mladen, za 
tihih ljetnih večeri — kada je mjesec sjao i sipao 
svoju blistavu srmu nad morsku pučinu koja se 
ljeskala dirnuta večernjim lahorom kao živo sre- 
bro — na kakovoj stijeni dodirujući bosim no- 
gama sedefnu morsku površinu. Tu su vodili tihe 
razgovore. 





Dok bi oni tako sjedjeli na obali, teta Fuma 
bi se smjestila pred kućicom i promatrala one 
dvije tamne sjene svoje dječice, sve svoje radosti, 
svoga života — kako je često puta njih nazivala. 

Za takvih večeri slušalo bi katkad njih dvoje 
kao omamljeni divnu neku pjesmu koju kao da 
je izvodila neka nevidljiva žena. 

Kružila ta pjesma oko njih i odzvanjala uva- 
lom, sada tiše, sada jače, ali nikada bučno. Izvi- 
jala se iz čista i srebrna grla mekoćom i umil- 
nošću kako je nikada nikakvo grlo ni glazbalo 
ne izvede. 

Mnogo puta dolazila im ta pjesma tako blizu, 
da su je osjećali na površini mora kanda umire 
tiha, tiha, a ipak jasna. 

Katkada bi jasno čuli u pjesmi riječi kojih se 
uvijek sjećahu, a bile su ispjevane tako nježno 
da su Biserki i nehotice suze same izvirale na 
oči, a te su riječi glasile: 

»Biserko, čedo maleno, 

Biserko, sunce žuđeno, 

majka te tvoja miluje, 

sreći se tvojoj raduje! 

Rasti mi čedo mileno, 

buji mi zlato ljubljeno! 

Majka će ivoja nad tobom 

bdjeti i ginuti za tobom! 
Iza dopjevane pjesme uzeo bi Mladen u svoje 
ruke Biserkine i tiho joj šaptao: 

— Ne plači, Biserko, ne plači! 

— Moram, Mladene, — odgovarala bi ona, — 
jer mi je u duši tako lijepo i teško da moram 
plakati. Ja osjećam da tako može pjevati samo 
moja majka. ' 

— Pa zašto ona ne dođe do tebe? 

— Zašto, Mladene? To se i ja sama pitam! 

JEZE kha 


Kada se vratiše kući, rekoše teti Fumi što su 
čuli. Ona se u to zamisli, ali reče: 

— To vam se, djeco, samo pričinilo da čujete. 

— Ne, ne mamo! Mi smo to čuli, — odgovo- 
riše oboje. 

Tada se i ona sjeti one neobične i divne pje- 
sme koja je bijaše onog zimskog dana u >» Jezeru« 
omamila, pa odvrati: 

— Možda i jeste, djeco. Vele ljudi da tako pje- 
vaju morske vile. 

— Pa zar je moja prava majka vila pomor- 
kinja, mamo? — upita Biserka. 

— Ne znam, kćeri, jer ja sam je samo dva 
puta vidjela. 

— A zar ja neću nikada vidjeti svoju pravu 
majku ? 

— Hoćeš, zlato, hoćeš. — umiri je stara. 

S tim se riječima Biserka smiri i bi uiješena, 
ali je svejedno uvijek mislila na svoju nepoznatu, 
pravu majku. 


SUDBINA 


Prolazili tako dani njihovi i godine u nestaš- 
luku, radosti i sreći koje im je pružalo more — 
hranitelj njihov. 

Narastoše djeca. Mladenu bijaše šesnaest go- 
dina, a Biserki jedanaest. 

Mladen bio lijep, garav dječak, crne kovrčaste 
kose, crnih, žarkih očiju, a tijela čvrsta smeđe- 
zagasita i uspravna kao isklesanoga od onih su- 
rih morskih grebena. 

Biserka rasla na očigled kao morska plima 
u mliječne sumrake. Dan na dan bivala sve veća 
i veća, a lijepa kao morska vila. Bila ona us- 
pravna kao vita jela; zlatnih i dugih valovitih 
kosa; plavih kao Jadran očiju; bijelih, svijetlih 
zubića kao biser i kao mramor bijele puti. 

Baš u to vrijeme, jednoga predvečerja, kada 


se Biserka i Mladen vozikali nebrojenim draži- ' 


cama da podignu mreže i vrše, siđe teta Fuma 
k »Jezeru« da ih dočeka i pomogne im odnijeti 
lovinu. 

Stigavši u » Jezero«, začuje odjednom onu istu 


pjesmu koja joj se toliko upila u dušu da je ni- ' 


kada nije pravo mogla zaboraviti, a koju čuše 
već nebrojeno puta i njezina dječica. 

Okrene se i nehotice prema onoj strani otku- 
da je taj milozvučan pjev dolazio, te spazi na 
pećini ponovo onu »Neznanku«. 

Čim je »Neznanka« opazila da se teta Fuma 
okrenula, prestade s pjevanjem i reče: 

— Fumo, dođi bliže! 

— Teta Fuma zakorači i priđe joj sasma blizu. 

— Čuj Fumo, — otpoče »Neznanka«, — vi- 
dim da voliš Biserku kao i Mladena, zato hoću da 
te nagradim i učinim potpuno sretnom. Hoćeš li? 

— Hoću, hoću — odvrati ona. 

— Slušaj, dakle! Tvoj će Mladen postati sla- 
van i cijenjen, ali zato moraš učiniti ono što ću ti 
reći. Hoćeš li? 
— Hoću. : 
— Idi za par dana u primorski grad Ljup. 
' Popitaj za brodovlasnika »komodora«') Kamića 
pa ga zamoli neka primi Mladena na svoje bro- 
dovlje. Ne bude li htio, evo, primi ovu narukvicu 
i predaj mu je. 








| B Rekavši to, pruži joj krasnu zlatnu narukvi- 
E cu ukrašenu dragim kamenjem i nastavi: 
,. — Bude li te pitao iko ti je dade, reci: vila 


pomorkinja. Ujedno mu reci da je moja želja da 
primi Mladena. Hoćeš li? 


1) Zapovjednik brodovlja. 

— Hoću, kada ti veliš, — odgovara teta Fuma 
kao omamljena. 

— Dobro je, a sada idi, 

Stara htjede otići, ali kanda se nečega sjeti 
pa upita: 

— Pjevaš li ti mojoj dječici u večerje? 

— Pjevam, Fumo. 


— A zašto? 

— Jer ih volim. 

— A jesi li ti Biserkina majka? 

— Jesam, Fumo, — odgovara ova nekako 
tužno. 


— Pa zašto joj se ne pokažeš? 

Lijepoj ženi navru suze na oči koje sada ne 
sakri i reče: 

— Ne mogu, Fumo. 

— Zašto ne možeš? 

— Jer ne smijem, a i da hoću, što i nastojim, 
Biserka me ne može vidjeti. Za nju moram ostati 
nevidljiva. 

— Zašto to? — čudi se stara. 

— Tako je određeno, i protiv toga ja ništa ne 
mogu. ; 

— Zašto? 

— Zato, jer sam se jednom ogriješila o »vilin- 
ski zakon«. A sada Fumo idi i pazi mi na Biser- 
ku na kopnu, jer ja pazim na nju i Mladena na 
moru, i učini onako kako ti rekoh pa nećeš po- 
žaliti, — reče grcajući u suzama od kojih posta- 
de i teti Fumi teško pri duši, i suze joj obliše oči. 

Dohvati okrajak pregače i obriše ih. Kada na 
novo pogleda na pećinu, vile više nije bilo. Ne- 
stade je a da teta Fuma nije znala kuda. 

Uputi se k žalu. Već sasma blizu opazi la- 
dicu s Biserkom i Mladenom koji joj doviki- 
vahu: 

— Mamo, ulovismo puno riba. 

Pristadoše i iskrcaše obilnu lovinu. Svezavši 
i usidrivši lađicu pa uprtivši svaki svoju koša- 
ricu, uzveraše se do svoga maloga, tihog i lije- 
pog doma veselo čavrljajući. 


ODLUKA 


Razmišljala teta Fuma skoro cijelu noć o rije- 
čima vile pomorkinje, i bilo joj teško odlučiti se 
da dade svoga Mladena u daleki svijet. 

Znala je ona da će to biti za njegovo dobro, 
jer na što ju je vila do sada uputila, sve je ispalo 
onako kako ona reče. Ali ipak, odvojiti svoga je- 
dinca od svoga krila bilo joj teško. 

Uviđala je ona dobro, ostane li kod kuće, da 
može od njega postati jedino dobar ribar. Ali ri- 
bar teško živi, jer more škrto daje, iako je dosad 
njima, pomoću dobre vile, mnogo davalo. No, 
bude li sada vili krivo, ako ne održi obećanja, 
mogla bi im tu pomoć uskratiti. 

Odluči zato da o tome govori s Mladenom. 

Sutradan pita ona Mladena: 

— Sine, vidiš li kako rasteš? 

— Vidim, mamo, — odgovara on. 

— 1, čedo moje, još par godina pa si gotov 
mladić, 

— Pa biću, mamo, — odgovara Mladen ne- 
kako veselo i samosvijesno. 

— A moraćeš i raditi! 

— Pa, radiću mamo. 

— Dobro, a što? 

— Pašto i drugi: loviću ribu i kopati zemlju. 

— Sine, težak je to i mučan posao, a zarada 
malena, kada nemamo vlastite zemlje. 

— Ta vidiš, mamo, da nam more mnogo daje 

— Daje, sinko, sada; ali uvijek ne daje jed- 
nako. Eto vidiš, sinko, i tvoj pokojni otac, Bog mu 
daj duši lako, bio je ribar i mučio se s dana u dan, 
pa ipak jedva da smo životarili. 

— E, pa što onda, mamo? — odvrati zlovoljno 
Mladen. 

— Bili ti, sunce moje, htio postati bogat i sla- 
van, čovjek, kako bi mogao pomoći i sebi i dru- 
gima, a selu našemu i domovini koristiti? 

— Bih, mamo. Ih, kako bi onda tebi i Biserki 
bilo lijepo i dobro, a i cijelomu našem selu. 

— Pa daj, sinko, učini to, — reče stara privi- 
nuvši Mladena k sebi, dok ga je Biserka gledala 
nekim posebnim sjajem u očima. 

— A kako, mamo? — upita on. 

— Eto, sine, tako da postaneš pomorski ka- 
petan pa da radiš na velikim brodovima koji će 
ploviti svim morima dalekoga i velikoga svijeta. 

— A što moram, mamo, uraditi da to posta- 
nem? 

— Morao bi, sinko, ići na kakav veliki brod 
i na njemu učiti pomorske vještine. No, za takav 
posao mora čovjek biti jak i odvažan. 

— Pa ja ću to, mamo, i biti. Mene nije mora 
strah, a kada ponarastem, biću i jak. 

— Dobro, sine, — odvraća mu majka radosno, 
— kada ti to želiš postati, odvešću te u grad i 
predati na veliki brod, iako mi je teško, jer ćemo 
ja i Biserka ostati same. 

— Joj, mamo, nemoj! — zalomi Biserka. — 
Kako ćemo mi bez našega Mladena? 

Mladen pogleda milo Biserku i reče: 

— Ta ja ću se, Biserko, brzo vratiti i onda 
opet ostati s vama. 

— Da, ali ćemo ipak dugo ostati bez tebe, — 
reče žalosno. 

To ražalosti i Mladena i staru, ali ona ipak 
reče: 

— Pusti, Biserko. Mi ćemo na njega uvijek 
misliti i moliti se Bogu za njega, a onda će nam 
se on ponovo vratiti. 


— Mamo, — reče odvažno Mladen, — poći 
ćemo, a.ja, Biserko, neću nikada zaboraviti na 
vas dvije. 


Na te odvažne Mladenove riječi morade i Bi- 
serka popustiti, premda joj je bilo teško. 

II. 


Dogovoriše se da će još sutra otići svi troje u 
grad Ljup. 

Dok je majka pripremala odijelo, rublje i jelo 
za put, dotle su Mladen i Biserka plandovali uva- 
lom i morem, jer se Mladen htio oprostiti sa sva- 
kim grebenom i grmićem. 


Plandujući nabrajao Mladen Biserki što će joj: 


sve donijeti kada se vrati iz daleka svijeta. Tako 
reče da će joj donijeti i zlatan prsten s dragim 
kamenom. 

O zalazu sunčanu zaroni Mladen još jed- 
nom u more da se okupa i oprosti od svoga mora. 

Plivajući osjeti kao da ga je netko pogladio 
po leđima. 

Mislio je da je to Biserka pa se obazre, ali ona 
nije bila uz njega, već ga je sa grebena pratila 
pogledom. 

U prvi mah se tome začudi, ali ubrzo i zabo- 
ravi, jer se to nije ponovilo. 

Bila je, međutim, to nevidljiva morska vila 
koja je tim u njega ulila veću ustrajnost, odluč- 
nost i hrabrost. 

Obašavši njih dvoje sva njihova draga mje- 
stanca, vratiše se kući. 

II. 


Sutradan zorom krenuše na put. 

Za dva sata hoda stigoše u grad. 

Čim stigoše, potraži teta Fuma brodovlasnika 
Kamića. 

Nađe ga odmah, jer je on bio jedan od najvi- 
đenijih ljudi u gradu. 

Stupivši pred njega, izrazi mu želju da svoga 
sina dade na njegovo brodovlje. 

— Nemoguće, draga ženo, — reče joj on, — 
jer sada ne trebam nikoga. 

— Ali ipak, — odvrati stara — ja bih željela, 
a ion ima silnu želju da postane pomorac. 

— Draga ženo, žao mi je, ali sada ne mogu 
nikako. 
> — Gospodine, imam nešto za tebe, — reče i 
pruži mu vilinu narukvicu. 

Brodovlasnik raskolači oči, prihvati narukvicu 
1 upita drhtavim glasom od uzbuđenja: 

— Ženo, odakle ti to? 

— Dade mi vila pomorkinja. 

— Vila pomorkinja? 

— Da, ona. 

— Gdje? 

— U mojoj uvali. 

— U kojoj? 

— U »Jezeru«. 


— U »Jezeru«? Baš u >» Jezeru«? 

— U »Jezeru«, gospodine. 

—Itisi vidjela vilu? 

— Jesam, gospodine, i' poruči ti da je njezina 
želja da Mladena primiš na svoje brodovlje. 

— Ženo, — povika brodovlasnik, — kada je 
iako, primam tvoga sina i biću mu kao otac. 
Draga ženo, — nastavi on, — sreća ti se nasmije- 
šila kada se za tebe i sina ti zauzima vila. Pozovi 
mi sina da ga vidim. 

Stara žurno pohita po Mladena, a Biserki reče 
neka časak počeka. 

Mladen stupi otvoreno i smjelo pred brodo- 
vlasnika i pozdravi ga. 

Brodovlasnik mu odzdravi i potrepta ga po 
ramenima, te ga upita: 

— Kako ti je ime? 

— Mladen Valić, gospodine, — odgovara on 
i gleda ga otvoreno svojim crnim očima. 

— Ti želiš, Mladene, postati pomorac? 


— Želim, gospodine, — odgovara on odre- 


šito. 

— Dobro, Mladene. Ali život je pomorca te- 
žak. 

— Ništa zato, gospodine, podnijeću ga. 

— Dobro, sinko. Vidim da si za to stvoren pa 
te primam na svoje brodovlje, i ti se nećeš kajati, 
budeš li samo ustrajan i odvražan. 

— Hoću, gospodine. 

— Dobro je. A sada si pogledaj s majkom 
grad. Po podne mi se u dva sata javi. 

— Hvala, gospodine! — rekoše oboje, i majka 
i sin. 

Mladen izađe veselo iz sobe, a tetu Fumu za- 
drža brodovlasnik. Priđe nekom ormaru, izvadi 
nešto iz njega i preda joj. 

— Uzmi, ženo, ovaj prsten. Predaj ga vili 
kada je vidiš i reci joj da sam održao riječ. 

— Hoću gospodine, i hvala til — reče i otpu- 
ti se k svojoj djeci. 

Pregledaše malo grad i divljahu se velikim 
zgradama i brodovima njegovim. Založiše malo 
i porazgovoriše, a po podne se ponovo vratiše bro- 
dovlasniku. 

Brodovlasnik ih lijepo primi i reče Mladenu 
da će s njim na brod. 

Teta Fuma i Biserka se suznih očiju izljubiše 
s Mladenom koji i sam grcajući reče: 

— Ne plačite, mamo i Biserko, jer ja ću vas 
brzo posjetiti. 

— Zbogom Mladene! — odvrate u jedan glas. 

— Zbogom! — dahnu Mladen teška srca i 
uputi se k svom novom gospodaru, dok se one 
dvije, žalosne i utučene vratiše svojoj kućici i 
svojoj uvali. 

POMORAC 


Žalosne bijahu prvih dana teta Fuma i Bi- 
serka bez svoga Mladena, i kanda kuća opustje 
bez njegova nestašluka. Ali se ipak malo pomalo 
privikoše na to, pa nanovo poslovaše svoje po- 
slove: ribu lovile, vrt redile, ovce i kozu muzle 
te sir pravile razgovarajući pri tome uvijek o 
svome Mladenu. 

No i sada je Biserka, iako sama, najvoljela biti 
na moru i uz njega, a kada se nalazila u njemu, 
osjećala je kao da je netko miluje te bi predo- 
sjećala da je to njezina nevidljiva majka za ko- 
jom je ona sve više čeznula. 

Za tihih bi večeri i opet sjedjela uz more i pri- 
sluškivala onoj milozvučnoj pjesmi uz klokot 
mora u škrapama koju je već i ona naučila, pa ju 
je i sama počela pjevušiti misleći na svoju nepo- 
znatu majku i na Mladena. 

Dok bi Biserka snatrila uz more, teta Fuma 


“bi kao i prije sjedjela pred kućicom, gledala ono 


milo stvorenje i molila se Bogu za svoga Mla- 
dena. 


II. 


Jedne večeri, kada ne bijaše uz nju Biserke, 
ukaza se ponovo u »Jezeru« vila pomorkinja i 
dovikne joj: 

— Fumol 

— Evo me, — ozva se ona. 

— Što ti reče Kamić? 

— Reče mi da je održao riječ, i šalje ti evo 
ovo, a Mladena primi na svoje brodovlje. 

Teta Fuma joj pruži prsten kojega vila ogle- 
da, prinese usnama i reče drhtavim glasom: 

— Znam da je održao riječ i da će je nadalje 
održati, jer se vilu pomorkinju ne zaboravlja. 

Zatim nastavi: 

— Ovaj prsten, Fumo, pridrži, a kada Bi- 
serka ponaraste, natakni joj ga na prst. Hoćeš li? 

— Hoću, hoću. 

— Ati se ne boj za Mladena, jer je njemu 
dobro, a i bolje će mu biti; bdijem ja nad njim. 
Samo mi pazi na Biserku. 

— Hvala ti, draga vilo, i ne brini se za Bi- 
serku! 

Dok je teta Fuma spremala prsten, nestade 
vile. 

Podignuvši glavu, opazi da je vila nestala pa 
se, duboko se zamislivši u razgovor koga je vo- 
dila s vilom, uputi kući. 


Tako živjele teta Fuma i Biserka, a dani, mje- - 


seci i godine prolazile u očekivanju Mladenova 
povratka. 

HI. 


A Mladen, što li bijaše s njim? 

Kapetan ga Kamić uze na svoj trojadreni je- 
drenjak kojim je on sam upravljao i poučavao ga 
u svim pomorskim vještinama. 

Već nakon osam dana otploviše na široko more 
u daleke krajeve. 





Što sve ne vidje Mladen u tom dalekom svi- 
jetu! 

Vidje nedoglednu morsku pučinu kojoj ne uz- 
može sagledati kraja, i nigdje ni komadića kopna 
po mjesec dana, već samo visoko gore nebo, a 
dolje more, duboko, nedogledno more, sada tiho 

i mirno kao kakovo golemo ogledalo, a sada opet 
uzburkano s velikim valovima, visokim kao gore. 

Vidje velike i lijepe pomorske gradove; gole- 
me morske ribe, kitove i ulješure, velike kao lađe; 
opasne morske pse; ogromne guštere, krokodile 
na ušćima velikih rijeka u vrućim krajevima gdje 
vlada vječno ljeto, i gdje žive skoro goli: crni, žuti 
i crveni ljudi. Vidje i neobične biljke, cvijeće i 
voće i nebrojeno toga, što još nikada u životu 
ne bijaše vidio ni čuo. 

Sve je to on gledao i pamtio, ali i usto mislio 
na svoju dragu majku i Biserku. 

Kako je bio bistar, ustrajan i odvažan, nauči 
brzo i nekom lakoćom mnoge mornarske vještine, 
a pomorskom se životu potpuno priuči bez na- 
pora. Tomu se i sam Kamić čudio pa ga zavolje 
kao svoga vlastitog sina. 

Ovo je putovanje trajalo pune dvije godine. 
Trgovali su na veliko svačime i zarađivali mnogo 
novaca. 

Kada se konačno, nakon pune dvije godine, 
vratiše u domovinu, pozva kapetan i brodovla- 
snik Kamić Mladena na palubu pa ga pred svima 
mornarima i oficirima imenova pomorskim po- 
ručnikom trgovačke mornarice. 

Zatim mu preda lijepu svoticu novaca i reče: 

— Mladene, bio si valjan i sve si to zaslužio, 
a sada možeš da za osam dana posjetiš tvoju sta- 
ricu majku. 

Mladenu se sjale oči od ponosa i radosti pa 
jedva uzmože da reče svome dobrotvoru: — Hva- 
la, gospodaru, hvala! 

Svi ga na brodu voljahu pa se radovahu nje- 
govu unapređenju i redom mu stadoše čestitati, 
a on im se zbunjeno zahvaljivao. 


IV. 
\ 


Snašavši se od sreće, uputi se u grad, kupi 
novo poručničko odijelo, pokupuje različne da- 
rove i otputi se pješice svome domu u » Jezero« i 
svojim milima. 

Veselo, uzbuđeno i brzo koracao Mladen pa 
za poldrug sata stiže na visoravan otkuda ugle- 
da svoju uvalu i u pristranku svoju kućicu, svoj 
dragi dom. 

O, kako mu je bilo lijepo u duši ugledavši 
nakon toliko vremena svoj rodni kraj! Sve mu 
je tu bilo ljepše i milije negoli igdje u svijetu ko- 
jega je kroz dvije godine prošao. 

Niz brijeg se spuštao polako da bolje obuhvati 
očima svaki kutić. Svrnuvši pogled u » Jezero« 
opazi tamo na žalu dvije drage spodobe — svoju 
majku i Biserku, pa zaviče što ga grlo nosilo: 
>O maamooo, Biiiserkoooo!«, a jeka bregova u 
uvali prihvati: »Ooo, maaaamoooo, Biiiiserkooo!« 

One se dvije zgledaju, svrate pogled na stazu 
i opaze kako se netko trkom spušta u uvalu. 

I prije negoli se snađoše, već je Mladen bio 
uz njih i grlio ih. 

“Od iznenađenja i radosti da ga vide nakon 
tako duga vremena smijahu se i plakahu u isti 
mah. 

Njihovoj radosti ne bijaše kraja. Nisu ni slu- 
tili da se uz njih raduje i nevidljiva vila pomor- 
kinja koja je tu sreću upriličila 

Došavši malko k sebi, zavikne teta Fuma: 

— Sine, hrano moja! 

— Mladene! — prihvati Biserka. 

— Mamo, Biserko! — uskliknu veselo Mladen. 

I primivši se za ruke, uspeše se do kućice. 

— Kako si ponarastao, sine, — veli mu milo 
majka. 

— Što ti lijepo pristaje to odijelo, — govori 
mu Biserka. 

On se. sretan smješi i miluje sad jednu, sad 
drugu. 

A i bijaše on zoran momak. Vitak i garav, sav 
opaljen od sunca i nekako jak. 

No, sada dođe red i njegovu čuđenju videći 
Biserku. 

Imalo djevojče četrnaest godina, ali se ras- 
cvalo i nabujalo te ponaraslo kao da joj je već 
šesnaesta. 

A bila ona i lijepa, ljepša od ijedne djevojke 
koju je sreo u svijetu. 

— Biserko, — kliknu Mladen, — pa ti si već 
čitavo djevojče! 

Biserka i majka se veselo nasmijaše i uzevši 
ga za ruku uvedu ga u kuću. 

Ušavši u kuću, stade im Mladen pričati o svo- 
jim doživljajima. 

Zatim otvori kovčeg i preda majci i Biserki 
različne darove. Na koncu izvadi prsten i reče 
Biserki: 

— Evo, Biserko, donijeh ti što sam ti bio obe- 
ćao. 

Biserka natakne prsten na prst, priskoči Mla- 
denu i za uzdarje ga poljubi. 

Cijeli dan i veče pripovijedahu oni svoje do- 
življaje i ne mogoše se do sita ispripovijedati. 

Svih osam dana bijahu uvijek zajedno: ili u 
kući, ili uvrtu, ili u uvali ili na moru, i uvijek im 
je on nešto novo pričao. 

Prođoše im dani kao u snu, a kada svanu 
deveti, krenu Mladen praćen njima dvjema, koje 
on voljaše više od svega na svijetu, ponovo na 
svoju dužnost. 

Kada stigoše na visoravan, zagrliše se, opro- 
stiše te ražalošćeni krenuše: on u grad, a one opet 
k svojoj kućici. 

I on i one, dogod se mogahu vidjeti, okretahu 
se i vikahu: »Booog!«, a jeka im potmulo odvra- 
ćala: »Boo000000000g!« 

SREĆA 
L 


Ponovo je teti Fumi i Biserki bilo sve pusto 
bez Mladena. I opet se svi njihovi razgovori kre- 
tahu oko njega. 

O, kako su se teško privikavale bez njega, ali 
se ipak tješile da će se brzo vratiti k njima. 

Sada nisu više kao prvi put strahovale za 
njegov život, jer uvidješe da je on već velik, jak 
i odvažan. 

Ni Mladenu nije bio ništa lakši rastanak pa 
je cijelog puta do grada mislio na njih, u nadi, 
da će ih i opet brzo posjetiti. 

I u mislima stiže u grad gdje se odmah 
prijavi svome gospodaru. 

Ovaj ga pohvali: 

— Tako valja, Mladene! Na dužnost treba 
doći na vrijeme. 

— Jest kapetane, — odvrati tužno Mladen, 
— učinih to, iako mi je bilo teško. 

— Znam Mladene, znam. I meni je tako bi- 
valo u mojim mladim danima, ali se mi pomorci 
moramo svemu priučiti i otvrdnuti, jer u tome 
leži sav uspjeh u našem oporom pomorskom ži- 
votu. 


— Da, gospodaru, — odvrati sada odlučno 
Mladen. 








— Uredi si danas što ti je potrebno, a sutra 
polazimo opet na more. 

— Dobro je, gospodaru, 

Pozdravi i otiđe da obavi potrebno za puto- 
vanje. 


HI. 


I po drugi put otisnu se Mladen jedrenjakom u 
daleki i široki svijet sa svojim gospodarom i do- 
brotvorom kapetanom, komodorom Kamićem. 

Putovali oni i trgovali ravno dvije godine, ali 
se ovaj put učini Mladenu mnogo kraćim od pr- 
voga, jer sada nije više bio obični mornar, već 
poručnik, oficir, a i zato, što su putovali ne samo 
nepoznatim, već i poznatim krajevima. 

Za vrijeme putovanja i sada uvijek mislio na 
svoju majku i Biserku koje je, što se dalje od 
njih nalazio, sve više i više volio. 

Ovog je puta doživio jedan strahovit doživljaj, 
za vrijeme oluje u kojoj se skoro utopio i kao ne- 
kim čudom spasio. 

Zbilo se to ovako: 

Jednoga ih popodneva zahvati strahovita olu- 
ja na otvorenu, debelu moru. Pomorci zovu ova- 
kvu buru »orkan«. Oluja je to, praćena jakim i 
silovitim zamasima vjetra, a pravi vrtloge. 

Predosjećajući je, odmah sklopiše sva jedra 
na jedrenjaku, osim takozvanoga »floka« na 
pramcu, jer inače ne bi izbjegli brodolomu. 

Zato svi mornari potrčaše na zapovijed ka- 
petanovu k jedrima, ali se nitko ne usudi na. 
srednji i najviši jarbol da zatvori maleno, naj- 
više jedro, zvano »papafig«, jer se »orkan« silo- 
vitom brzinom približavao. 

Videći to Mladen, a kako je bio vješt, odva- 
žan i hrabar, reče kapetanu: 

— Kapetane, idem ja da zatvorim jedro. 

— Ne za Boga, Mladene, opasno je! 

— Ainije, kapetane, — odvrati odvažno Mla- 
den, — za onoga koji je vješt. 

— Mani se, Mladene, neka ide drugi. 

— Pa zar ne vidite da se nitko ne usuđuje. 


Kapetan poče nukati mornare, ali se svatko 
nećkao. 

— Pustite, kapetane, idem ja, — oglasi se po- 
novo Mladen. 

I ne dočekavši kapetanov odgovor, pope se po 
ljestvama od užeta brzinom i vještinom vjeverice 
na glavni jarbol, iako je to u oluji vrlo teško i 
opasno, jer se lađa ljulja i propinje, a užeta se 
tresu šibana vjetrom. i 





Za čas se nađe uz jedro. Smota ga i poče ve- 
zivati. Bio bi sasvim dovršio taj najteži mornar- 
ski posao, da u zadnjem trenu ne zaurla i tresnu 
strahoviti udar vjetra nanijevši ogroman val na 


nie 
brod, tako da se ovaj jako nagnuo na stranu slo- Sema Sna a NE 
mivši istodobno vršak glavnoga jarbola za koga 


se prihvatio Mladen. 

U istom času ljosnuvši sa one visine, nađe se 
Mladen u moru. Pavši s one visine, ne izgubi 


prisutnost duha, već se čvrsto držao slomljena 


drveta. - 

Na brodu se svi zaprepastiše, a najviše kape- 
tan, jer je bio uvjeren da mu u onom uzburka- 
nom paklu nema spasa i da će se utopiti. 

Brže baciše užeta da bi se za njih prihvatio. 

Međutim, kao nekim čudom, Mladen se nađe 
$ protivne strane broda i u njegovoj neposred- 
noj blizini, te osjeti kao da ga netko pridržava. 
Ispusti drvo i zapliva svom snagom k brodu. 


Uto nahrupi nov val na brod i ponese Mla-' 


dena sa sobom. 

Videći ogradu broda pred sobom, prihvati se 
za nju. Čim val prođe, osjeti kao da ga netko 
pridiže. Skupivši svu snagu, prebaci se na palubu 
te potrča do kapetanskog mosta. 


Ugledavši ga, kapetan mu uzbuđeno pritrča 


i zagrli ga. 


Svi su se na brodu radovali njegovu izbavlje- 


nju iz sigurne smrti. 

Nakon ove nezgode oluja se poče stišavati, 
vjetar odmagli dalje, a i more se poče smirivati 
kao da im netko dade zapovijed. 


Odmarajući se kasnije u kapetanovoj »ka- 
jiti«) pripovjedi kapetanu što mu se pričinilo 


kod plivanja k brodu. 
+: 1) Kapetanska kuća. 

Kapetan kimnu par puta zamišljeno glavom 
i reče: 

— Da, da, čini mi se da je tako. 

— Što to kapetane, ako smijem pitati? 

— Pa to, sinko, da si se čudom spasio, i to je 
za tebe dobro. 

— Kako to, kapetane? 

— Jer izgleda da te neka vila pomorkinja 
štiti. 

— Vila pomorkinja? — začudi se on. 

— Da sinko, i to je za tebe dobro. 

— Vila, hm, pa nešto je i majka govorila o 
vili pomorkinji. 

— Možda, možda, Mladene, ali to je za tebe 
svakako dobro, jer sam i ja to iskusio. 

— Kako to? 

— Eh, — uzdahnu kapetan, — pustimo to, 
sada. Doći će vrijeme kada ću ti o tome pričati. 
A sada hvala Bogu, što si mi iznesao živu glavu! 

— Hvala mu! — odvrati Mladen. 

Za čitava daljnjeg puta ne zapaše više u tako 
strašnu oluju, a nakon završetka druge godine 
otploviše prema rodnome kraju. 


lil. 


Vrativši se sretno i drugi puta u domovinu, 
isplati kapetan Mladenu lijepu svotu novaca i, 
cijeneći njegovu sposobnost pomorca i oficira, 
imenova ga kapetanom. | 

Mladenovoj radosti ne bijaše kraja. Naročito 
se veselio kako će pohoditi majku i Biserku te 
ujedno javiti im ugodnu vijest. ' 

Ali mu se ta želja ovog puta ne ispuni. 

Brodovlasnik ga pozove preda se i reče mu: 

— Mladene, imenovao sam te kapetanom, jer 
uviđam da si za tu čast i dužnost koje su s njom 
skopčane sposoban i da si dorastao svakome, a 
i da sam zapovijedaš brodom. 

No sada je još jedna stvar po srijedi za koju 
nisam znao kad smo stigli. 

Moj je jedan jedrenjak natovaren volovima i 
potrebno je da odmah otplovi u luku Adumen 
kralja Ora. Njemu su volovi potrebni za slučaj 
rata s kraljem Uru. Ali osim ovoga tereta po- 
trebna su mu u svemu još dvadeset. Kako pak 


imam najviše povjerenja u tebe, to ti povjeravam 


ovu zadaću. 

— Zahvaljujem na povjerenju, gospodaru, — 
odvrati Mladen, — samo bih molio da mogu prije 
posjetiti majku. 

— Nemoguće, Mladene dogod kralju Oro ne 
dostavimo svu količinu volova, a moraš još danas 
otploviti. 

Uvidjevši Mladen da nema druge, iako razo- 
čaran, ali ne htijući izgubiti povjerenje svoga 
dobrotvora, reče: 

— Dobro, gospodaru. Samo bih vas molio da 
poručite mojoj staroj majci kako sam i ovog puta 

sretno putovao, živ i zdrav se vratio, i izručite joj 
ovaj novac. 

Kamić ga potrepta po ramenu i reče: 

— Dobro je, junače! Javiću tvojoj staroj maj- 
ci i otposlati novac. 

Pruži mu ruku, čvrsto je stisnu i otpravi ga. 


IV. 


Budući da jedrenjak već bje utovaren, ne 
preosta mu drugo, van da u suton otplovi iz luke. 
Na polasku reče mu brodovlasnik Kamić: 

— Mladene, nastoj svakako da se držiš istoč- 
ne obale, kako bi izbjegao brodovima kralja Uru, 
jer bi te mogao zarobiti i oduzeti ti utovar. 

— Ne bojte se, gospodaru! Nastojaću da se 
držim vaše upute. No, ako se po nesreći negdje 
sretnemo, ogledaćemo se. Ta valjda smo i mi ju- 
naci. 

— Dobro Mladene, dobro, — potrepta ga Ka- 
mić po ramenu, — ali svakako nastoj izbjeći su- 
kobu. 

— Bez brige, gospodaru! Sve će biti u potpu- 
nom redu. 

Doreče, pozdravi gospodara, uspe se na brod 
i dade znak posadi da se krene. 

U tili čas nađe se sva momčad na određenim 
mjestima: uz kormilo, uz sidro, uz užeta, uz je- 


dra itd. 

Bijaše povoljan vjetar, i oni podigoše i raza- 
peše jedra pa otploviše kao galeb u određenu 
pravcu. 

Za šest se dana sretno vrati Mladen sa svojim 
jedrenjakom u luku, iako je morao, da ne naleti 
na lađe kralja Uru koje su krstarile otvorenim 
morem , izabrati tegotniji i opasniji put između 
tisuće otoka i otočića. 





Čim stiže, morade odmah prijeći na drugi uto- 
vareni jedrenjak i nanovo otploviti na pučinu. 

I tako je redom otplovio bez odaha ravno dva- 
deset puta, sada u većem, sada opet u manjem 
razmaku vremena, nekad po mirnu, a nekada 
opet po olujnu moru. 

Devetnaest je puta sretno prošao, ali ga dva- 
desetoga zateče strašna oluja, skoro pri cilju. 

Tog je puta oluja bila tako strašna da se 
s otvorene pučine, kako ne bi izgubio utovar a 
možda i brod i život, morade skloniti u najbližu 
luku. Bila je to luka susjednoga kralja Iga koji . 
je bio u savezu s kraljem Uru, također protivni- 
ka kralja Oro, kojemu je on dopremao stoku. 

No računajući da još nije došlo do rata, za- 
plovi u tu luku i usidri se. 

Sat zatim doploviše u luku naijerane olujom 
i četiri ratne lađe kralja Uru, pa se i one usi- 
driše. 

Doznavši za utovar sioke koju je Mladen 
imao otpremiti kralju Oro, stadoše nad Mladeno- 
vim brodom stražiti, jer je kralj Uru bio već 
zaraćen s kraljem Oro, a to Mladen ploveći mo- 
rem nije mogao saznati. 

Saopćili mu to njegovi mornari koji su bili 
sišli na kopno. 

Da ne ostane njihovim zarobljenikom, odluči 
Mladen noću otploviti, pa ma i oluja bjesnila. 

Rečeno, učinjeno. Oko pola noći, kada je oluja 
bila najjača, naloži da se podignu sidra, razapnu 
jedra i prerežu užeta, te punim jedrima otplovi 
na pučinu. 

Bila je to najstrašnija noć koju je Mladen 
kao pomorac proživio. 

Uz bijes i huk vjetra, propinjući se i upada- 
jući preko ogromnih valova, letio je njegov brod 

bacajući se sad na jednu, sad na drugu stranu 
kao da ga vile nose. 

Valovi su bili tako veliki da su se vršci jar- 
bola jedva mogli vidjeti kada bi upao u dubinu 
vala. 

Propinjući se pak, škripala je utroba broda, 
a drhtala užeta, jarboli i jedra kao da se na nje- 
mu nalaze sami bijesovi. 

Straža ratnih brodova kralja Uru opazi ne- 
stanak Mladenova broda i dojavi to zapovjed- 
niku. 

Ovaj naredi da se dignu sidra dviju lađa koje 
pojure u olujnu noć za njim. 

Nastade strahovita i sudbonosna jurnjava u 
tami razbješnjelog mora. 

Raspoznavahu se jedino po svijetlima fenjera. 

Opazivši ih Mladen u daljini, zagrmi trubom: 

— Gasi sva svijetla. 

Odjednom nađe se njegov brod u tami okru- 
žen razbješnjelim morem i u vrtlogu silovita 
vjetra. 

Čudom nekim jurio je Mladenov brod mnogo 
brže od laganih ratnih lađa, iako je bio optere- 
ćen velikim utovarom. 

Da strava bude još veća, začeše odjednom uz 
strahoviti šum i huk vjetra sijevati munje, a kiša 
se izlije, kao iz kablova. Gustoća kiše i velika 
tama nisu dale da se uopće što raspoznaje, ni na 
lađi, ni na moru. 

I u tom morskom paklu jedan ratni brod po- 
ione, a drugi morade radi spasavanja utoplje- 


nika napustiti svaku potjeru. 


=== žir dal 


SŠ 
Mladenov je brod jurio istom brzinom do pred 
jutro. 
Kako je Mladen bio neobično vješt pomorac, 
brod se uvijek držao pravca prema luci kralja 


Oro. 

Ujutro popusti oluja i on sretno doplovi na 
odredište. 

Doznavši kralj Oro kakovo je junaštvo izveo 
Mladen te noći, pozove ga pred sebe. 

Dočeka ga u svom dvorcu okružen velikodo- 
stojanstvenicima, pruži mu prijsisljsti ruku i 
oslovi ga: 

— Molim vas, kapetane, ispričajte nam vaše 
noćašnje junačko djelo. 

Mladen poče bez ikakva uveličavanja i sa- 
svim jednostavno pričati kao da je to bila naj- 
jednostavnija stvar koju je izveo. Svi se čudili i 
divili tom junačkom djelu, a kralj reče: 

 — Kapetane, vi ste velik junak. 

— Veličanstvo, — odvrati Mladen, — svaki 
pomorac mora biti pripravan da izvrši takvo 
djelo. 

“ — Kapetane, — odvrati kralj, — vi ste pre- 
skroman, ali mi svi znademo da je to djelo bilo 
opasno. Zato vas imenujem vitezom »Zlatnoga 
orla«. 

Rekavši to, kralj mu prikopča na široka prsa 
zvijezdu »Zlatnoga orla«, a jedan mu velikodo- 
stojanstvenik pripaše mač sa zlatnim balčakom, 
optočen draguljima. 

Mladen je ostao iznenađen nad takvim odli- 
kovanjem. 

Toga je dana morao ostati i na ručku kod 
kralja. 

Otpustivši ga; kralj ga i bogato nagradi. 

Drugoga dana pozva na palubu svoga jedre- 
njaka svu momčad pa sa svima podijeli novac 
kojega je dobio od kralja, jer je on volio i cijenio 
svoje ljude i smatrao ih svojim dobrim drugo- 
vima. > 

Dade zatim nalog da se otplovi. 

Sretan vraćao se Mladen u domovinu znajući 
da je potpuno udovoljio postavljenoj mu zadaći 
i da će nakon dugog vremena opet zagrliti svoje 
mile i drage koje su toliko za njim čeznule. 

Kad je petog dana stigao u svoju luku, dočeka 
ga brodovlasnik, ali mu Mladen, jer je bio skro- 
man, ništa ne spomenu o svome odlikovanju, već 
mu samo podnese izvještaj o putovanju i obra- 
ćun za otpremljenu stoku. 

No ubrzo dozna brodovlasnik o svemu. 

Čuvši to, dozva Mladena, zagrli ga i reče mu: 

— Mladene, viteže, darujem ti radi izvedena 
junaštva ovaj jedrenjak i moju kuću na obali. 

Mladen sav sretan i iznenađen, ganut do suza, 
smogne jedva da prošapće: 

— Hvala, gospodaru i dobrotvore moj! 

Sjetivši se zatim da ta sreća ne pripada samo 
njemu već i majci i Biserki, zamoli brodovla- 
snika: 

— Smijem li, gospodaru, ovu veliku sreću po- 
dijeliti još danas sa svojim milima? 

Kamića ganu ta pažnja pa reče: 

.— Smiješ, Mladene, jer si od danas svoj čo- 
vjek, svoj gospodar. No danas još moraš biti uz 


75 


nas, a sutra idi, jer večeras dajem iebi u čast ve- 
liku večeru, budući da si ovim junaštvom prosla- 
vio naše brodovlje, naš grad i naš narod. 

— Pristajem, — odvrati ganuto Mladen, — 
ali molim da bude na večeru pozvana sva posada 
s našega jedrenjaka, svi moji dobri drugovi: ofi- 
ciri i mornari. 

Takovo se junaštvo i takova skromnost silno 
svidi Kamiću pa ga još jednom zagrli i reče: 

— Mladene, ti si čovjek od oka i dobar drug, 
pa ostani uvijek takav! I ovoj tvojoj zadnjoj 
želji ću udovoljiti, jer svi ste vi zajedno izveli ovo 
junaštvo. 

— Hvala, gospodaru! — povrne veselo Mla- 
den. i 

Naveče priredi grad u njihovu čast rasvjetu, 
a na večeri bilo sve što je viđenije u gradu. 

Održani su mnogi govori u čast Mladena, i svi 
su ga slavili, ali najviše njegovi drugovi mor- 
nari. Oni su ga jako voljeli, jer se prema njima 
uvijek vladao drugarski. 


V. 


Sutradan, već ranom zorom uputi se Mladen 
tamo kamo ga je srce najviše vuklo: svome domu, 
svojoj majci i Biserki. 

Ovog puta ne ode pješice, već otplovi svojom 
lađicom koju uze s jedrenjaka. 

Jutro bilo lijepo i sunčano, vjetrić povoljan, 
pa za nepun sat dojedri u svoju uvalu. 

Toga se jutra nalazile teta Fuma i Biserka na 
žalu u »Jezeru« gdje su izvlačile iz mora malu 
mrežu. 

Najednom spaze neku lađicu s bijelim jedrom 
pa se tome donekle i začudiše, jer bi rijetko kada 
u njihovu uvalu zalutao koji brodić. 

Mladen ih spazi pa poviče iz svega glasa: 

Začuvši taj zov, ostadoše one iznenađene i ne 
mogoše se snaći od čuda i radosti koja ih obuze. 

— Mamo, — povika veselo Biserka, — ovo je 
naš Mladen. 

— Mladen! — odvraća stara ne snalazeći se 
pravo. 

Prije negoli se potpuno snađoše, doplovi Mla- 
den do žala. Iskoči iz lađice i zagrli ih. 


— Mladene, sine! — poviče majka. 
— Mladene! — prihvati Biserka. 
— Mamo, Biserko! — šapće Mladen. 


Od radosti i sreće ne mogoše svi troje obuz- 
dati suze koje same navirahu na oči. 

Izgrlivši se i izljubivši, spreme se do kućice. 

Čude se putem majka i Biserka kako od njega 
postade s dvadeset i dvije godine potpun čovjek. 
Visok, jak, opaljena lica, ali istih, sasvim istih 
bezazlenih očiju. Sada im postade nekako još mi- 
liji i draži. 

Gleda i Mladen njih pa vidi: majka se nešto 
postarala, ali još uvijek čila i zdrava. A Biserka? 
Postade od nje potpuna djevojka sa svojih se- 
damnaest godina. 

Vitka kao jela, a opet punačka, cvjetna lica, 
zlatne, dugačke valovite kose s plavim i bistrim 
djetinjim očima, izgledala je kao prava morska 
vila. 

Gledala nju i teta Fuma više puta, ali eto, 
sada nekako pažljivije, i spozna da potpuno nali- 
kuje svojoj majci, vili pomorkinji, i ne poželje 
u tom trenu ništa više, no da se to dvoje njenih 
miljenika složi i da postanu svoji. 

Opazi Biserka na Mladenovim rukavima tri 
zlatna znaka i na prsima blistavu zvijezdu pa ga, 
sligavši ga u kućici, upita: 

— Mladene, što znače ovi zlatni znakovi? 

— Postah, Biserko, kapetan, — odvraća on 
smiješeći se. 

— Kapetan! — začude se u isti mah i majka 
i Biserka. 

— Da, mamo, kapetan, a moj mi dobrotvor 
Kamić darova još k tome jedrenjak i kuću u 
gradu. 

— Sine! — kliknu majka sa suzama u očima i 
zagrli ga. 

— Mladene! — šanu sretno Biserka. 

— A što je ovo? — pokazuje dalje Bisćrka 
znatiželjno na sjajnu zvijezdu. 

— To je odlikovanje »Zlatnoga orla« kojim 
me odlikova kralj Oro i imenova svojim vitezom, 
odgovara Mladen. 

— Vitez, sine! 

— Vitez, Mladene! 

Čude se one i grle ga. 

— Pa kako to postade? — pitaju bez daha. 


Mladen im stade pričati, jednostavno i ne pre- 


tjerujući o svome junačkom djelu. 


One ga slušahu bez daha i sa suzama u očima, 
a sa strepnjom kada bi uočile čas opasnosti za 
njegov život. 

I nastavi se pričanje s dana u dan dogod se 
nalazio uz njih. 

A ostade ovog puta dugo uz njih. 

Ponovo su Mladen i Biserka polazili zajedno 
na more i obađoše sva ona draga mjestanca svoje 
mladosti sjećajući se svih svojih doživljaja. 

Sjedeći tako jedne večeri jedno uz drugo na 
njihovu omiljelu grebenu dok se mjesečevo sre- 
bro prelijevalo po svemu: i moru, i žalu, i bre- 
žuljcima i grebenju, a slavuj negdje u gaju milo 
bigljisao, dohvati Mladen Biserkinu ruku i reče: 

— Biserko, postao sam kapetan i vitez. Do- 
bio brod i kuću u gradu. Prištedio sam i novaca, 
ali mi ipak nešto nedostaje. 

— Što to, Mladene? — pita bezazleno Biserka. 

— Eto, majka i iti. 

— Pa mi smo uz tebe? 

— Znam da jeste, ali ja bih htio da ste uvijek 
uza me. 

— Pa to ćemo i biti. : 

— Da, da, ali ja bih htio da dođete sa mnom 
u grad i da ti postaneš moja žena kako se ne bi 
nikada dijelili. 

Čuvši to Biserka, prisloni svoju glavu uz nje- 
govu i reče: 

— Hoću, Mladene. 

Mladen je poljubi, i u taj tren prosuše se po 
njima sitne i biserne kapljice mora. 


Oni se od toga trgnu, ogledaše se, ali ne opa-. 


ziše nikoga. 

Čudno im bilo da ih more polijeva, a ono pot- 
puna tišina, i more se pred njima steralo mirno i 
glatko. 

Odjednom začuju onaj krasan i milozvučan 
pjev u kome razabraše ove riječi: 

»Biserko, kćeri jedina, 
ljubav i srećo majčina! 
Sreći se tvojoj radujem, 
Mladenu momku darujem! 
Oboje vas blagosiljem 

i neviđena milujem! 
Sreća vas svagda pratila, 
radost vas ne napustila! 
Majka će vaša i otsada, 
uvijek, kao i dosada, 
bdjeti nad vama i čuvati, 
nevolje od vas oiklanjati 
i od zla svakoga branitil!« 

Zatravljeni tom pjesmom plakahu oboje pa 
se zagrljeni vratiše kući i rekoše majci što su od- 
lučili. 

Majka ih sretna i sva u suzama zagrli i bla- 
goslovi. 


VI. 


Za par dana odu svi troje u grad, u svoju 
novu kuću. 

Tu se Mladen i Biserka vjenčali. Brodovlasnik 
Kamić bio im vjenčani kum. 

Ugledavši prvi put Biserku, Kamić osta od 
čuda kao skamenjen! Ta to je bila prava pravcata 
vila pomorkinja, njezina majka koju je on vidio 
pred osamnaest godina. 

Snašavši se od čuda i iznenađenja, opazi na 
njezinu vratu biserje, a na ruci prsten kojega je 
on po teti Fumi poslao vili, pa sav sretan privine 
Biserku k sebi i reče: 

— Biserko, kćeri, sve što je moje, tvoje je i 
Mladenovo. 

Prisutni ostadoše iznenađeni pa upitaju u je- 
dan glas: 

— Kako to? 


— Eto tako, djeco, jer je Biserka moja i vi- 
lina kćerka. 

Biserka pade u zagrljaj Kamiću i od radosti 
zajeca: 

— Oče, moj oče! 

Otsada živjelo sve četvero zajedno sretno i 
zadovoljno. 

Ipak u svojoj sreći ne zaboraviše na vilu po- 
morkinju, već je često spominjahu, a ona im se za 
tihih ljetnih večeri javlja s mora svojom milo- 
zvučnom pjesmom: 


Iz dubina sinjeg mora, 

iz koraljnih svojih dvora 
radujem se tihoj sreći 

što oko vas sada kruži. 

I molim se Svevišnjemu: 
obilato da vam pruži 

sve radosti ovog svijeta — 
do posljednjeg vašeg ljeta! 

